**Jegyzőkönyv**

**PROFESSZOROK AZ EURÓPAI MAGYARORSZÁGÉRT EGYESÜLET (PEME) KELET-MAGYARORSZÁGI REGIONÁLIS TAGOZATA (PEME KMRT)**

**1. A program neve:** munkaértekezlet

**2. A munkaértekezlet időpontja, helye:**

**2023. június 29. 10.00 óra**

**MAB Székház Miskolc, Erzsébet tér 3.**

**3. Az ülésen jelen vannak az alábbi személyek:** jelenléti ív alapján (mellékelve)

**4. Az ülésen jelenlévők levezető elnököt, jegyzőkönyvvezetőt és két jegyzőkönyvet hitelesítőt választanak.**

Levezető elnök neve: Dr. Dobos László

Jegyzőkönyvvezető neve: Karsza Péterné Szalánczi Beáta

Jegyzőkönyv hitelesítők: Papp Mónika, Tarjányi Melinda

Levezető elnök a határozatképesség vizsgálata során a megjelentek számára tekintettel megállapítja, hogy a munkaértekezlet

a. határozatképes

b. nem határozatképes

**5. Napirend**

10.10 – 10.20 Munkatervek ismertetése: Dr. Dobos László,

10.20 – 10.25 Szervezési kérdések: Dr. Dobos Csilla,

Szakmai műhelyek (SzM) munkaterveinek ismertetése

10.25 – 10.30 1. SzM. – Dr. Szalkai Iván

10.30 – 10.35 2. SzM. – Prof. Dr. Dinya Zoltán helyett Dr. Dobos László

10.35 – 10.40 3. SzM. – Juhászné Ceglédi Tünde helyett Pelle Anna

10.40 – 10.45 4. SzM. – Tarjányi Melinda

11.15 – 11.20 5. SzM. – Begyikné Papp Csilla - elmaradt

11.20 – 11.25 6. SzM. – Kontra László - elmaradt

11.25 – 11.30 7. SzM. – Prof. Dr. Semsei Imre - elmaradt

11.30 – 11.35 8. SzM. – Dr. Dobos Csilla

11.35 – 12.00 Kérdések megbeszélése

12.00 – 12.30 Egyebek

**A megjelentek a fenti napirendi pontokat elfogadják.**

**6. Határozathozatalok, a munkaértekezlet témái:**

**6.1. A munkaértekezletet megnyitja** Dr. Dobos László

Ismerteti fontosabb PEME KMRT-val összefüggő kérdéseket, eseményeket, az elmúlt időszak történéseit. Köszönti a jelenlévőket.

Felkéri Prof. Dr. Berkő Péter MAB alelnök urat, hogy köszöntse a munkaértekezlet résztvevőit.

**Prof. Dr. Berkő Péter MAB alelnök úr** örömmel és szeretettel köszönti az MTA MAB TH Gerontológia Munkabizottság tagjait és a munkaértekezleten a Munkabizottsággal együttműködő és közösen tervező PEME KMRT Elnökségét  és a Szakmai Műhelyek tagjait. Kivánja, hogy a közös munka és annak végrehajtása sikeres legyen. Sajnálja, hogy a korábbi rendezvényeken nem mindig tudott jelen lenni, de mint orvos még jelenleg is dolgozik.

**Dr. Dobos László** megköszöni Prof. Dr. Berkő Péter alelnök úr köszöntő szavait, gratulál felelősségteljes tudományos, szakmai és emberi munkájához, kéri, hogy alelnöki feladatkörében továbbra is segítse a MB munkáját.

**Prof. Dr. Berkő Péter** alelnök úr kérdése: A Professzorok az Európai Magyarországért Egyesület melyik "Európára” gondol, amikor megfogalmazza céljait?

**Dr. Dobos László** válasza:

A PEME Országos Elnöksége és Szervezete  20 éves fennállása alatt egyértelműen megfogalmazta küldetését, céljait és feladatait. Ez megtalálható a PEME honlapon részletesen. Néhány ezen célok és feladatok közül a MB és a SZM munkájában is szerepel, illetve konkrét formában megjelenik.

Néhányat kiemelve: politika mentesség, szakmai tudományos ajánlások, a változó világ, változó társadalom, változó gazdaság és a változó ember témakör tudományos megközelítése, eredményes hazai és nemzetközi gyakorlatok megismerése és megismertetése, az emberközeli tudomány emberközelbe hozása – kiemelten a régió elmaradott térségeiben, tudományosan megalapozott kutatások elvégzése és publikálása, a generációk közötti tudástranszfer elősegítése, interdiszciplináris képzési programok kezdeményezése, hatékony szakmai és tudományos válaszok keresése a jelenlegi és a várható társadalmi, gazdasági, demográfiai és egyéb kihívásokra, kiemelten a hátrányos térségekben.

Fenti gondolatok és célkitűzések jegyében került megfogalmazásra mind a PEME KMRT-nak, mind a Gerontológia MB-nak a munkaterve.

**6.2. Munkatervek ismertetése:** Dr. Dobos László, PEME KMRT elnök, Gerontológia MB titkár

Dr. Dobos László felhívja a figyelmet a szervezetek közötti együttműködésre, valamint az egyeztetések fontosságára. Dr. Dobos László összefoglalja a PEME Kelet-Magyarországi RegionálisTagozatának 2023-2025. évi munkatervi javaslatait.

***A PEME Kelet-Magyarországi Tagozatának 2023-2025. évi munkatervi javaslatai***

***Tervezet***

* *A PEME KMT nyolc Szakmai Műhelye közötti együttműködési lehetőségek meghatározása, megvalósítása. Műhelyek közös programjai.*
* *A kazincbarcikai „Az időskori felejtés lassítása művészeti és kézműves terápia segítségével" címmel induló pilot projekt továbbfejlesztése.*
* *Az „Emberközpontú tudomány emberközelbe hozása” elv terjesztése és gyakorlati megvalósítása.*
* *A pszichopedagógiai és a geronto-pszichopedagógiai szemlélet és gyakorlat szakmai fejlesztése. Szakirányú továbbképzés kezdeményezése.*
* *Pszichopedagógia egyetemi tankönyv ünnepélyes bemutatása.*
* *Az időskor pszichológiája címmel programakkreditációs szakmai anyag készítése.*
* *Az időskori felejtés és emlékezet kiesés megelőzése, illetve lassítása érdekében egy terápiás program kidolgozása „Magaságyás készítés, kert- és erkélyláda művelés” címmel. A program családi és intézményes terjesztésének elősegítése.*
* *Szakmai partnerekkel együttműködve az intergenerációs (nemzedékeken átívelő) kapcsolatok fejlesztése (pl. digitális közösségek létrehozásával).*
* *A többgenerációs családok és rokonok felkészítése a demens családtag ellátására. Önkéntes Alzheimer csoportok létrehozása.*
* *A nemzedékek együttműködésével és szolidaritásával a szellemi-testi-lelki frissesség megtartása érdekében közös programok szervezése. A jó gyakorlatok terjesztése a sport és a kultúra területein.*
* *Az Ageing Fesztivál szakmai-emberi sikereink továbbvitele, fejlesztése, tudományos támogatása, az Ageing Expo Kelet-Magyarországi – esetleg országos – kiterjesztése (2024).*
* *A XXI. századi kihívások (pl. 4. ipari forradalom, mesterséges intelligencia), valamint a demográfiai folyamatok mennyiségi és minőségi mutatóinak folyamatos elemzése kutatásokkal. Eredményes megoldások keresése, publikálása.*
* *A PEME céljaival, feladataival összhangban a XXI. század harmadik évtizedében a „Változó világ, változó társadalom, változó gazdaság, változó ember” kérdéskörrel kapcsolatos problémák kutatása, gyakorlati megoldások keresése. Részvétel hazai és nemzetközi kutatásokban, kerekasztal beszélgetéseken, szakmai tudományos konferenciákon, nemzetközi szimpóziumokon.*
* *Hazai és nemzetközi kapcsolatok, együttműködések kialakítása, közös kutatások, szakmai-tudományos rendezvények szervezése, jó és eredményes gyakorlatok átvétele, bevezetésének segítése a hazai gyakorlatban.*
* *Hátrányos helyzetű célcsoportok esélyegyenlőségének vizsgálata, érdekérvényesítésének segítése, jó gyakorlatok összegzése, népszerűsítése a Kelet-Magyarországi régióban*
* *A kommunikációs akadálymentesítés elősegítése*
* *Az integratív gyógyászat eredményeinek megismertetése a régióban*
* *A PEME országos gyakorlatába történő bekapcsolódás a KMRT székhelyén (Miskolcon), doktorandus konferenciák Miskolci rendezésének kezdeményezése.*

***CSAPATMUNKA****: Javasolt együttműködő partnerek – a megvalósításban*

* *MTA MAB Társadalom- és Humántudományi Gerontológia Munkabizottság,Miskolc*
* *MTA DAB Gerontológiai Munkabizottság, Debrecen*
* *A PEME Elnöksége, Budapest*
* *3. Kor Egyeteme Miskolc Alapítvány, Miskolc*
* *Szikra Alapítvány, Miskolc*
* *Állami, egyházi, civil és társadalmi-gazdasági szervezetek – egyéni vagy közösségi együttműködéssel*

***Kiemelt szakma projekt kezdeményezése:***

*„A felejtés, az emlékezetkiesés betegségcsoport korai felismerése, a folyamat lassítása hazai és nemzetközi jó gyakorlati módszerekkel az Észak-kelet Magyarországi térség kis és nagy településein” címmel.*

*Együttműködő partnerek:*

* *a PEME Kelet-Magyarországi Regionális Tagozat Elnöksége,*
* *a tematikai szempontból érintett szakmai műhelyek,*
* *az MTA MAB Társadalom- és Humántudományi Gerontológia Munkabizottsága.*

**A munkatervet a jelenlévők egyhangúlag elfogadják.**

**6.3. Dr. Dobos Csilla ismerteti a szervezési kérdéseket.** Dr. Dobos Csilla bemutatja a PEME felépítését, rövid történetét, valamint a szakmai műhelyeket. Javaslatot tesz továbbá műhelyek összevonására, két műhely pedig befejezi működését.

Ezt követi a szakmai műhelyek (SzM) munkaterveinek ismertetése, bemutatása.

**6.3.1. Dr. Szalkai Iván bemutatja az 1. számú műhelyt (Ayurveda és a Magyar egészségtudomány szakmai műhely),** ennek céljait, eseményeit, induló képzéseit, képzési lehetőségeit, tagjait, együttműködési felületeit és partnereit. Dr. Szalkai Iván részletezi a demenciával kapcsolatos nézeteit és kapcsolódási lehetőségeket. Felajánlja 100 órás képzésük vidékre hozásának lehetőségét.

**6.3.2. Dr. Dobos László** **bemutatja az 2. számú műhelyt (A demencia és az Alzheimer-kór korai felismerése, a folyamat lassítása – aktivitások, tevékenységek, lehetséges művészeti terápiák)** ennek céljait, küldetését, tagjait, együttműködési felületeit és partnereit. Dr. Dobos László ismerteti a 7. számú szakmai műhellyel való összeolvadásukat, a SZM esetleges névváltozását, részletezi továbbá a demencia korai felismerésének jelentőségét. Dr. Dobos László kiemeli a felmérések és kutatások fontosságát. Megemlíti a MTA MAB TÁRSADALOM- ÉS HUMÁNTUDOMÁNYI GERONTOLÓGIA MUNKABIZOTTSÁG kidolgozott anyagait, ezeknek további felhasználását. Bemutatja a Kazincbarcikán zajló pilot projektet.

**6.3.3. Pelle Anna** (Juhászné Ceglédi Tünde távollétében) **bemutatja az 3. számú műhelyt (EduSenior Kincsestára)**, ennek megalakulását, tevékenységét, vezetőségét, tagjait, művészeti alkotásait, vándorkiállításait. **Pelle Anna** kiemeli a civil közösségekkel történő együttműködések jelentőségét. Terveik között bemutatja célkitűzéseit, kiállításainak bővítésének lehetőségét, csatlakozási szándékukat esetleges pályázatokhoz. Hangsúlyozza a PEME KMRT munkatervének fontosságát és az ehhez kapcsolódást (8., 10., 13., 14. pontok).

**6.3.4. Tarjányi Melinda bemutatja az 4. számú műhelyt (Betegszervezetek, civil szervezetek, önkéntesek és segítők a mindennapi gyakorlatban – csapatmunka az emberekért).** Tarjányi Melinda elmondja, hogy a megyében működő betegszervezetek összefogása és együttműködése kiemelkedő feladat lenne. Bemutatja a SZM tagjait, céljait, pártoló és együttműködő társszervezeteit, jövőbeli terveit, programjait. Ismerteti a SZM a napokban lezajlott első egészségügyi rendezvényét és szűrését. Tarjányi Melinda hangsúlyozza, hogy a kiemelt célkitűzéseik között szerepel a középiskolai és egyetemi edukáció, itt keresik az együttműködés és bejutás lehetőségét.

**Dr. Dobos Csilla bejeleneti a 5. és 6. SZM megszűnését, valamint a 7. SZM beolvadását a 2. SZM-be.**

**6.3.5. Dr. Dobos Csilla bemutatja az 8. számú műhelyt,** az együttműködési lehetőségeket. Ismerteti továbbá a SZM céljait, terveit az elkövetkező évekre. Terveik között szerepel képzések megtervezése, lebonyolítása. Bemutatja más országok jó gyakorlatát.

**6.3.6. Papp Mónika ismerteti egy új megalakuló műhely céljait, terveit, mely a Hátrányos helyzetű célcsoportok esélyegyenlőségének segítése nevet kapja.** Papp Mónika ismerteti kiemelt célcsoportjaikat, programjaikat.

**A megjelentek a változásokat és a fenti szakmai műhely megalakulását egyhangúlag elfogadják.**

**Dr. Dobos Csilla** a felmerülő kérdések megvitatását javasolja.

**Dr. Karácsony Ferenc** a CBD olaj pozitív hatásait ismerteti, felajánlja együttműködését.

Pelle Anna és vezetőségi társa vállalják, hogy felveszik a kapcsolatot a sajtó munkatársaival.

Karsza Péterné Szalánczi Beáta felajánlja sajtókapcsolatait (újság, rádió, podcast), amelyet elérhetőségein lehet egyeztetni: szalanczibeata@gmail.com, +36203177949

**Dr. Dobos Csilla bejelenti a munkaértekezlet lezárását és megköszöni a részvételt.**

Kelt: Miskolc, 2023.06.29.

Aláírások:

…............................................

levezető elnök

…............................................

jegyzőkönyvvezető

jegyzőkönyv hitelesítő tag jegyzőkönyv hitelesítő tag

neve: neve:

lakóhelye: lakóhelye:

személyi igazolvány száma: személyi igazolvány száma:

**Melléklet**

**MTA MAB TÁRSADALOM- ÉS HUMÁNTUDOMÁNYI GERONTOLÓGIA MUNKABIZOTTSÁG**

**2023. évi Munkatervi javaslatok**

**1. Pilot projekt indítása *Művészetterápia Alzheimer-kórban* címmel.**

Az MTÜ keretében tartott előadások szakmai hatására a 2022. évi Konferencián döntés született

az alábbi program elindítására: Művészetterápia Alzheimer-kórban.

A pilot program elindítása 20 fő részvételével Kazincbarcikán..

**2. Programok tervezése az emberközpontú tudomány szellemében**

Az emberközpontú tudomány és a nemzedékek közötti tudástranszfer szellemében vidéki

nyugdíjas klubok, faluházak, művelődési házak meglátogatása, programok szervezése.

**3. KKK elkészítése**

A 2022. évi Kis Kék Kötet (KKK) elkészítése, amely a Munkabizottság 4. ilyen jellegű

kiadványa lesz.

KKK-előzmények:

* 2020.

„ÖREGEDJÜNK EGÉSZSÉGGEL” (Szent-Györgyi Albert)

A Társadalom- és Humántudományi Gerontológia Munkabizottság tevékenysége, megalakulásának előzményei, legfőbb célkitűzései

* 2021.

„AZ IDŐSKORNAK VAN JÖVŐJE” (Prof. Dr. Czeizel Endre)

A Társadalom- és Humántudományi Gerontológia Munkabizottság tevékenysége 2020-ban

* 2022.

„AZ ÉLET ÉL ÉS ÉLNI AKAR” (Ady Endre)

A Társadalom- és Humántudományi Gerontológia Munkabizottság tevékenysége 2021-ben

* 2023.

Tervezett cím: A tudásszomj nem öregszik

**4. EduSenior Program**

Az EduSenior Program megújított formában és bővített tartalommal történő folytatása.

**5. Képregény**

A Képregény szerkesztésének folytatása.

**6. Konferencia**

A 2023. évi MTÜ konferencia megszervezése.

Prof. Dr. Dinya Zoltán

a Munkabizottság elnöke

Dr. Dobos László

a Munkabizottság titkára